CELEX: 
Language: sl
Date: 2019-11-25 00:00:00
Title: IZVEDBENA UREDBA KOMISIJE (EU) …/… o določitvi pravil za enotno uporabo pogostosti identifikacijskih in fizičnih pregledov nekaterih pošiljk živali in blaga, ki vstopajo v Unijo

IZVEDBENA UREDBA KOMISIJE (EU) …/…
            
            
               z dne 25.11.2019
            
            
               o določitvi pravil za enotno uporabo pogostosti identifikacijskih in fizičnih pregledov nekaterih pošiljk živali in blaga, ki vstopajo v Unijo
            
            
               (Besedilo velja za EGP)
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2017/625 Evropskega parlamenta in Sveta z dne 15. marca 2017 o izvajanju uradnega nadzora in drugih uradnih dejavnosti, da se zagotovi uporaba zakonodaje o živilih in krmi, pravil o zdravju in dobrobiti živali ter zdravju rastlin in fitofarmacevtskih sredstvih, ter o spremembi uredb (ES) št. 999/2001, (ES) št. 396/2005, (ES) št. 1069/2009, (ES) št. 1107/2009, (EU) št. 1151/2012, (EU) št. 652/2014, (EU) 2016/429 in (EU) 2016/2031 Evropskega parlamenta in Sveta, uredb Sveta (ES) št. 1/2005 in (ES) št. 1099/2009 ter direktiv Sveta 98/58/ES, 1999/74/ES, 2007/43/ES, 2008/119/ES in 2008/120/ES ter razveljavitvi uredb (ES) št. 854/2004 in (ES) št. 882/2004 Evropskega parlamenta in Sveta, direktiv Sveta 89/608/EGS, 89/662/EGS, 90/425/EGS, 91/496/EGS, 96/23/ES, 96/93/ES in 97/78/ES ter sklepa Sveta 92/438/EGS (Uredba o uradnem nadzoru)
                  1
                ter zlasti točk (a) in (c) prvega pododstavka člena 54(3) Uredbe, 
            
            
               ob upoštevanju naslednjega:
            
            
               (1)Uredba (EU) 2017/625 določa pravila za izvajanje uradnega nadzora s strani pristojnih organov držav članic nad živalmi in blagom, ki vstopajo v Unijo, da se preveri skladnost z zakonodajo Unije o agroživilski verigi.
            
            
               (2)Člen 54(3) Uredbe (EU) 2017/625 Komisijo pooblašča, da določi pravila za enotno uporabo ustrezne pogostosti identifikacijskih in fizičnih pregledov pošiljk kategorij živali in blaga iz člena 47(1)(a) in (b) navedene uredbe. Pogostost identifikacijskih in fizičnih pregledov bi bilo treba določiti glede na tveganje, ki ga posamezna žival, blago ali kategorija živali ali blaga pomeni za zdravje ljudi, živali ali rastlin ali dobrobit živali oziroma v primeru gensko spremenjenih organizmov tudi za okolje.
            
            
               (3)Za zagotovitev enotnega upoštevanja pogostosti fizičnih pregledov, ki se zahteva v skladu s to uredbo, bi bilo treba v tej uredbi določiti, da se pri izbiri pošiljk za fizične preglede uporablja sistem upravljanja informacij za uradni nadzor (IMSOC) iz člena 131 Uredbe (EU) 2017/625.
            
            
               (4)Pogostost, določena v skladu s to uredbo, bi se morala uporabljati za živali in blago iz člena 47(1)(a) in (b) Uredbe (EU) 2017/625, namenjene za dajanje na trg. Za fizične preglede na mejnih kontrolnih točkah, namenjene ugotavljanju skladnosti z Uredbo (EU) 2018/848 Evropskega parlamenta in Sveta
                  2
               , pa bi bilo treba pogostost določiti v skladu s členom 45(5) navedene uredbe.
            
            
               (5)Direktiva Sveta 91/496/EGS
                  3
                določa pravila, ki urejajo organizacijo veterinarskih pregledov živali, ki vstopajo v Unijo iz tretjih držav. Člen 4 navedene direktive določa, da se za vsako pošiljko živali izvedejo identifikacijski in fizični pregledi. 
            
            
               (6)Direktiva 91/496/EGS je bila razveljavljena z Uredbo (EU) 2017/625 z učinkom od 14. decembra 2019. Glede na tveganja, ki jih nekatere kategorije živali pomenijo za zdravje ljudi ali živali in dobrobit živali, bi se morala za živali, ki vstopajo v Unijo iz tretjih držav, še naprej uporabljati enaka pogostost identifikacijskih in fizičnih pregledov, kot je določena v Direktivi 91/496/EGS ali v skladu z njo. 
            
            
               (7)Za zagotovitev učinkovitosti uradnega nadzora bi bilo treba identifikacijske in fizične preglede izvajati tako, da izvajalec dejavnosti, odgovoren za pošiljko, ne more predvideti, ali bo posamezna pošiljka izbrana za fizične preglede.
            
            
               (8)Člen 3 Izvedbene uredbe Komisije [C(2019) 7002]
                  4
                določa podrobna pravila o identifikacijskih pregledih blaga iz člena 47(1)(b) Uredbe (EU) 2017/625 glede na to, ali se za pošiljko izvajajo fizični pregledi.
            
            
               (9)Treba bi bilo določiti izhodiščna merila za določanje osnovne pogostosti identifikacijskih in fizičnih pregledov proizvodov živalskega izvora, zarodnega materiala, živalskih stranskih proizvodov, pridobljenih proizvodov, sena in slame ter sestavljenih proizvodov, pri tem pa upoštevati informacije v zvezi s tveganji, povezanimi z zadevnimi kategorijami živali ali blaga, ter razpoložljive znanstvene ocene. 
            
            
               (10)Pogostost fizičnih pregledov, določeno v skladu z izhodiščnimi merili, bi moralo biti mogoče spremeniti na podlagi informacij, ki jih Komisija zbere v skladu s členom 125(1) Uredbe (EU) 2017/625, rezultatov nadzora, ki ga strokovnjaki Komisije izvedejo v tretjih državah v skladu s členom 120(1) navedene uredbe, in informacij, zbranih prek IMSOC.
            
            
               (11)Za zagotovitev učinkovitosti uradnega nadzora bi morala biti pogostost, določena v skladu s to uredbo, na voljo v IMSOC.
            
         
         
            
               (12)Za nekatere tretje države, s katerimi je Unija sklenila veterinarske sporazume o enakovrednosti, je primerno zmanjšati pogostost fizičnih pregledov nekaterih proizvodov, pri čemer se med drugim upošteva uporaba regionalizacijskega načela v primeru bolezni živali in drugih veterinarskih načel. Zato bi se morala za namene te uredbe uporabljati pogostost fizičnih pregledov, določena v navedenih veterinarskih sporazumih. 
            
            
               (13)Odločba Komisije 94/360/ES
                  5
                določa zmanjšano pogostost fizičnih pregledov za nekatere kategorije blaga, za katere se izvajajo veterinarski pregledi. Ker določbe te uredbe urejajo področja, zajeta v Odločbi 94/360/ES, bi bilo treba navedeno odločbo razveljaviti z učinkom od datuma, določenega v tej uredbi.
            
            
               (14)Uredba (EU) 2017/625 se uporablja od 14. decembra 2019. Zato bi bilo treba pravila, določena v tej uredbi, prav tako uporabljati od navedenega datuma.  
            
            
               (15)Ukrepi iz te uredbe so v skladu z mnenjem Stalnega odbora za rastline, živali, hrano in krmo –
            
            
               SPREJELA NASLEDNJO UREDBO:
            
            
               Člen 1
               Predmet urejanja in področje uporabe
            
            
               Ta uredba določa pravila za enotno uporabo ustrezne pogostosti identifikacijskih in fizičnih pregledov pošiljk kategorij živali in blaga iz člena 47(1)(a) in (b) Uredbe (EU) 2017/625, namenjenih za dajanje na trg.
            
            
               Člen 2
               Opredelitev pojmov
            
            
               V tej uredbi se uporabljajo naslednje opredelitve pojmov: 
            
            
               1.„pogostost“ pomeni minimalni delež skupnega števila pošiljk živali in blaga iz člena 1, ki prispejo na mejno kontrolno točko v določenem obdobju, za katerega morajo pristojni organi izvesti identifikacijske in fizične preglede in ki je določen v skladu s to uredbo;
            
            
               2.„IMSOC“ pomeni sistem upravljanja informacij za uradni nadzor iz člena 131 Uredbe (EU) 2017/625.
            
            
               Člen 3
               Izbor pošiljk za fizične preglede
            
            
               1.Pristojni organi pošiljke za fizične preglede izberejo po naslednjem postopku:
            
            
               (a)IMSOC samodejno in naključno izbere pošiljko;
            
            
               (b)pristojni organi se lahko odločijo, da bodo izbrali pošiljko, določeno v skladu s točko (a), ali pa izberejo drugo pošiljko enake kategorije in izvora blaga.
            
            
               2.Pristojni organi za vsako pošiljko, izbrano za fizične preglede v skladu z odstavkom 1 tega člena, izvedejo identifikacijske preglede iz člena 3(1) Izvedbene uredbe [C(2019) 7002].
            
            
               Člen 4
               Pogostost identifikacijskih in fizičnih pregledov
            
            
               1.Pristojni organi identifikacijske in fizične preglede pošiljk živali, proizvodov živalskega izvora, zarodnega materiala, živalskih stranskih proizvodov, pridobljenih proizvodov, sena in slame ter sestavljenih proizvodov izvajajo s pogostostjo, določeno v skladu s členom 5.
            
            
               2.Za tretje države iz Priloge II, s katerimi je Unija sklenila sporazume o enakovrednosti, se fizični pregledi izvajajo s pogostostjo, določeno v navedenih sporazumih.
            
            
               Člen 5
               Določitev in spremembe pogostosti identifikacijskih in fizičnih pregledov živali, proizvodov živalskega izvora, zarodnega materiala, živalskih stranskih proizvodov, pridobljenih proizvodov, sena in slame ter sestavljenih proizvodov
            
         
         
            
               1.Osnovna pogostost identifikacijskih in fizičnih pregledov pošiljk živali in blaga iz člena 1 je določena v Prilogi I k tej uredbi, in sicer na podlagi znanstvenih ocen in informacij iz točk (a)(v) in (vi) prvega pododstavka člena 54(3) Uredbe (EU) 2017/625. 
            
            
               2.Pogostost fizičnih pregledov določenega blaga iz določene tretje države se lahko poveča, kadar se ugotovijo resne pomanjkljivosti na podlagi:
            
            
               (a)informacij, ki jih Komisija zbere v skladu s členom 125(1) Uredbe (EU) 2017/625, ali 
            
            
               (b)rezultatov nadzora, ki ga strokovnjaki Komisije izvedejo v skladu s členom 120(1) Uredbe (EU) 2017/625.
            
            
               V takšnem primeru se pogostost, določena v skladu z odstavkom 1, poveča na naslednjo višjo osnovno pogostost iz Priloge I ali na 50-odstotno pogostost, kadar se za določeno kategorijo blaga že uporablja 30-odstotna pogostost.
            
            
               3.Kadar podatki in informacije, zbrani prek IMSOC, za določeno blago iz določene tretje države v zvezi s fizičnimi pregledi v zadnjih 12 mesecih kažejo raven neskladnosti, ki je za 30 % večja od povprečne ravni neskladnosti za zadevno kategorijo blaga iz vseh tretjih držav, se pogostost fizičnih pregledov z osnovne pogostosti, določene v skladu z odstavkom 1, poveča na naslednjo višjo osnovno pogostost iz Priloge I ali na 50-odstotno pogostost, kadar se za zadevno kategorijo blaga že uporablja 30-odstotna pogostost. 
            
            
               4.Če merila iz odstavka 2 ali 3 niso več izpolnjena, se pogostost zmanjša na ustrezno osnovno pogostost iz Priloge I.
            
            
               5.Komisija da pogostost, določeno v skladu s tem členom, prek IMSOC na voljo pristojnim organom in izvajalcem dejavnosti. 
            
            
               Člen 6
               Razveljavitve
            
            
               Odločba 94/360/ES se razveljavi z učinkom od 14. decembra 2019.
            
            
               Člen 7
               Začetek veljavnosti in uporaba
            
            
               1.Ta uredba začne veljati dvajseti dan po objavi v Uradnem listu Evropske unije.
            
            
               2.Uporablja se od 14. decembra 2019.
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 25.11.2019
            
            
               
                     Za Komisijo
               
               
                     Predsednik
                     Jean-Claude JUNCKER
               
               
            
         
         
            
                  
                     (1)
                  
                        UL L 95, 7.4.2017, str. 1. 
               
               
                  
                     (2)
                  
                        Uredba (EU) 2018/848 Evropskega parlamenta in Sveta z dne 30. maja 2018 o ekološki pridelavi in označevanju ekoloških proizvodov in razveljavitvi Uredbe Sveta (ES) št. 834/2007 (UL L 150, 14.6.2018, str. 1).
               
               
                  
                     (3)
                  
                        Direktiva Sveta 91/496/EGS z dne 15. julija 1991 o določitvi načel o organizaciji veterinarskih pregledov živali, ki vstopajo v Skupnost iz tretjih držav, in o spremembi direktiv 89/662/EGS, 90/425/EGS ter 90/675/EGS (UL L 268, 24.9.1991, str. 56).
               
               
                  
                     (4)
                  
                        Izvedbena uredba Komisije ... z dne ... o določitvi podrobnih pravil o postopkih, ki jih je treba izvajati med dokumentacijskimi, identifikacijskimi in fizičnimi pregledi živali in blaga, nad katerimi se izvaja uradni nadzor na mejnih kontrolnih točkah, ter po njih (UL L ..., ..., str. ...).
               
               
                  
                     (5)
                  
                        Odločba Komisije 94/360/ES z dne 20. maja 1994 o zmanjšanju pogostosti fizičnih pregledov pošiljk nekaterih proizvodov ob uvozu iz tretjih držav v skladu z Direktivo Sveta 90/675/EGS (UL L 158, 25.6.1994, str. 41).
               
            
      
    ---documentbreak--- 
      
         
         
            
               SL
            
            
               PRILOGI
            
            
               Priloga I
            
            
               Izhodiščna merila za določanje osnovne pogostosti identifikacijskih in fizičnih pregledov pošiljk živali, proizvodov živalskega izvora, zarodnega materiala, živalskih stranskih proizvodov, pridobljenih proizvodov, sena in slame ter sestavljenih proizvodov
            
            
                     
                        Izhodiščna merila za določanje osnovne pogostosti identifikacijskih in fizičnih pregledov
                     
                  
                  
                     
                        Osnovna pogostost, ki se uporablja za 
                     
                  
               
                     
                        Kategorija tveganja
                     
                  
                  
                     
                        Kategorija živali ali blaga*
                     
                  
                  
                     
                        identifikacijske preglede
                     
                  
                  
                     
                        fizične preglede
                     
                  
               
                     
                        I
                     
                  
                  
                     
                        Živali 
                     
                  
                  
                     
                        100 %
                     
                  
                  
                     
                        100 %
                     
                  
               
                     
                        II
                     
                  
                  
                     
                        – Mleto meso, mehansko izkoščeno meso in mesni pripravki za prehrano ljudi
                     
                     
                        – Perutninsko meso za prehrano ljudi
                     
                     
                        – Kunčje meso, meso divjadi in proizvodi iz navedenih vrst mesa za prehrano ljudi
                     
                     
                        – Jajca za prehrano ljudi 
                     
                     
                        – Jajčni proizvodi za prehrano ljudi, ki se hranijo zamrznjeni ali ohlajeni
                     
                     
                        – Mleko za prehrano ljudi 
                     
                     
                        – Mlečni proizvodi in proizvodi na osnovi kolostruma za prehrano ljudi, ki se hranijo zamrznjeni ali ohlajeni
                     
                     
                        – Ribiški proizvodi iz akvakulture in školjke za prehrano ljudi, ki niso v hermetično zaprtih posodah za ohranjanje obstojnosti pri sobni temperaturi
                     
                     
                        – Živalski stranski proizvodi in pridobljeni proizvodi za krmljenje rejnih živali 
                     
                  
                  
                     
                        100 %
                     
                  
                  
                     
                        30 %
                     
                  
               
                     
                        III
                     
                  
                  
                     
                        – Meso, razen mesa iz kategorije II, in mesni proizvodi iz takšnega mesa za prehrano ljudi
                     
                     
                        – Topljena živalska maščoba in ocvirki za prehrano ljudi 
                     
                     
                        – Proizvodi iz perutninskega mesa za prehrano ljudi
                     
                     
                        – Jajčni proizvodi za prehrano ljudi, razen jajčnih proizvodov iz kategorije II
                     
                     
                        – Mlečni proizvodi in proizvodi na osnovi kolostruma za prehrano ljudi, razen mlečnih proizvodov in proizvodov na osnovi kolostruma iz kategorije II
                     
                     
                        – Ribiški proizvodi, razen ribiških proizvodov iz kategorije II
                     
                     
                        – Med in drugi čebelarski proizvodi za prehrano ljudi 
                     
                     
                        – Sestavljeni proizvodi 
                     
                     
                        – Valilna jajca
                     
                     
                        – Organska gnojila in sredstva za izboljšanje tal, pridobljena iz živalskih stranskih proizvodov
                     
                     
                        – Žabji kraki in polži za prehrano ljudi
                     
                     
                        – Žuželke za prehrano ljudi
                     
                  
                  
                     
                        100 %
                     
                  
                  
                     
                        15 %
                     
                  
               
                     
                        IV
                     
                  
                  
                     
                        – Želatina in kolagen za prehrano ljudi
                     
                     
                        – Ovitki
                     
                     
                        – Seme in zarodki
                     
                     
                        – Živalski stranski proizvodi in pridobljeni proizvodi, razen živalskih stranskih proizvodov in pridobljenih proizvodov iz kategorij II in III
                     
                  
                  
                     
                        100 %
                     
                  
                  
                     
                        5 %
                     
                  
               
                     
                        V
                     
                  
                  
                     
                        – Visokorafinirani proizvodi za prehrano ljudi
                     
                     
                        – Seno in slama
                     
                     
                        – Drugo blago, razen blaga iz kategorij II, III in IV
                     
                  
                  
                     
                        100 %
                     
                  
                  
                     
                        1 %
                     
                  
               
               * Pogostost fizičnih pregledov pošiljk trgovinskih vzorcev je v skladu z opisom kategorij blaga iz te priloge.
            
            
               Priloga II
            
            
               Seznam nekaterih tretjih držav iz člena 4(2) in pogostost fizičnih pregledov
            
            
               1.Nova Zelandija
            
            
               V primeru Nove Zelandije se uporablja pogostost iz sporazuma v obliki izmenjave pisem, odobrenega s Sklepom Sveta 97/132/ES
                  1
               , o začasni uporabi Sporazuma med Evropsko skupnostjo in Novo Zelandijo o sanitarnih ukrepih, ki veljajo za trgovino z živimi živalmi in živalskimi proizvodi. 
            
            
               2.Kanada
            
            
               V primeru Kanade se uporablja pogostost iz Priloge VIII k Sporazumu, odobrenemu s Sklepom Sveta 1999/201/ES
                  2
               .
            
            
               3.Čile
            
            
               V primeru Čila se uporablja pogostost iz Sporazuma o sanitarnih in fitosanitarnih ukrepih, ki se uporabljajo pri trgovanju z živalmi in živalskimi proizvodi, rastlinami in rastlinskimi proizvodi ter drugim blagom, in o dobrem počutju živali, navedenega v Prilogi IV k Pridružitvenemu sporazumu, ki je bil odobren s Sklepom Sveta 2002/979/ES
                  3
               .
            
            
         
         
            
                  
                     (1)
                  
                  
                        
                     
                        Sklep Sveta 97/132/ES z dne 17. decembra 1996 o sklenitvi Sporazuma med Evropsko skupnostjo in Novo Zelandijo o sanitarnih ukrepih, ki veljajo za trgovino z živimi živalmi in živalskimi proizvodi 
                     
                     (UL L 57, 26.2.1997, str. 4).
                  
               
               
                  
                     (2)
                  
                  
                        
                     
                        Sklep Sveta 1999/201/ES z dne 14. decembra 1998 o sklenitvi Sporazuma med Evropsko skupnostjo in vlado Kanade o sanitarnih ukrepih za varovanje zdravja ljudi in živali v zvezi s trgovino z živimi živalmi in živalskimi proizvodi
                     
                      (UL L 71, 18.3.1999, str. 1).
                  
               
               
                  
                     (3)
                  
                  
                        
                     
                        Sklep Sveta 2002/979/ES z dne 18. novembra 2002 o podpisu in začasni uporabi nekaterih določb Sporazuma o pridružitvi med Evropsko skupnostjo in njenimi državami članicami na eni strani ter Republiko Čile na drugi
                     
                      (UL L 352, 30.12.2002, str. 1).